11. Fastsættelse af sagsbehandlingsfrister på det sociale område og 
arbejdsmarkedsområdet 
Tidl. politisk behandling
BY, 24.11.20, pkt. 16, BY, 19.03.24, pkt. 6,                  
BY, 24.06.24 pkt. 14, BY, 24.09.24, pkt. 6
Forventet sagsgang
AU, BS-U, SS-U, ØK, BY, høring, AU, BS-U, SS-U, 
ØK, BY
Lovgrundlag
Lov om retssikkerhed og administration på det sociale 
område (benævnt retssikkerhedsloven)
SAGENS INDHOLD
Byrådet skal i denne sag tage stilling til fastsættelse af yderligere sagsbehandlingsfrister 
efter retssikkerhedslovens § 3, stk. 2. Sagsbehandlingsfristerne sendes i høring hos 
Ældrerådet og Handicaprådet.
Byrådet godkendte 17. december 2024 en udtalelse til Ankestyrelsen samt forslag til 
sagsbehandlingsfrister i forhold til fem ansøgningsbestemmelser. 
Ankestyrelsen blev orienteret om opdateringen af sagsbehandlingsfristerne i udtalelse 
af 18. december 2024.
Ankestyrelsen har på baggrund heraf sendt en supplerende høring 18. marts 2025 om 
mulig tilsynssag. Det fremgår heraf, at Ankestyrelsen vurderer, at Favrskov Kommune 
fortsat ikke lever op til retssikkerhedslovens pligt om at fastsætte frister på alle relevante 
områder. Styrelsen henviser til frister på en række nærmere beskrevne områder men 
oplyser samtidigt, at der ikke er tale om en udtømmende oplistning. 
Ankestyrelsen beder forvaltningen om en supplerende udtalelse. Forvaltningen har 20. 
maj 2025 sendt supplerende udtalelse til Ankestyrelsen, der er vedhæftet sagen til 
orientering.   
VURDERING
Efter retssikkerhedslovens § 3, stk. 2, skal kommunerne inden for visse love på det 
sociale område og arbejdsmarkedsområdet fastsætte og offentliggøre frister for, hvor 
lang tid der må gå fra modtagelsen af en ansøgning til, afgørelsen skal være truffet.
Det er op til de enkelte kommuner selv at gennemgå de relevante love og følge op på 
løbende lovændringer for på den baggrund at vurdere, hvilke sagsbehandlingsfrister, 
der bør fastsættes og offentliggøres. Hverken ressortministerierne for de respektive love 
eller Ankestyrelsen giver en generel udmelding om, hvilke ansøgningssager, der skal 
fastsættes frister for.
[adresse]: EMN-2024-02380
Dok-ID: 3901075
Sagsbehandler: jmh
Byrådet
24. juni 2025 19.00
I mange tilfælde er det ikke entydigt, hvornår der er tale om en ansøgningssag. Dette 
understøttes også af, at Ankestyrelsen har fundet anledning til at sende en generel 
udtalelse om forståelsen af bestemmelsen til alle kommuner.
Forvaltningen har tidligere vurderet, at det var fastsat frister for alle ansøgningssager 
omfattet af retssikkerhedslovens § 3, stk. 2. 
På baggrund af den supplerende høring og yderligere dialog med Ankestyrelsen, har 
forvaltningen udarbejdet forslag til sagsbehandlingsfrister på en række områder, hvor 
der efter Ankestyrelsens vurdering er tale om en ansøgningssag.
Der 
er 
vedlagt 
en 
oversigt 
over 
forvaltningens 
forslag 
til 
yderligere 
sagsbehandlingsfrister, som indstilles vedtaget. Det bemærkes, at der for så vidt angår 
enkelte frister, er tale om en revidering af den nuværende frist. Begrundelsen for at 
fristen revideres, fremgår af oversigten. 
Udover de specifikke sagsbehandlingsfrister foreslår forvaltningen på baggrund af 
erfaringer fra andre kommuner, at der gælder en sagsbehandlingsfrist på 12 uger for de 
eventuelle ansøgningsager, der ikke måtte være fastsat og offentliggjort en specifik 
ansøgningsfrist for. 
ØKONOMI
Der er ingen økonomiske konsekvenser. 
INDDRAGELSE
Sagen sendes i høring hos Handicaprådet og Ældrerådet. 
De godkendte sagsbehandlingsfrister vil blive oplyst på kommunens hjemmeside 
umiddelbart efter byrådsmødet og inden sagen sendes i høring.   
INDSTILLING
Direktørerne for Børn og Kultur, Social og Sundhed samt Job og Økonomi indstiller til 
Byrådet:
1.
At Byrådet godkender de sagsbehandlingsfrister, som fremgår af bilaget.
2.
At sagen sendes i høring hos Ældrerådet og Handicaprådet. 
BESLUTNING
Social- og Sundhedsudvalget, 3. juni 2025:
Fraværende: Benedikte Holst
Indstilles godkendt.
Børne- og Skoleudvalget, 3. juni 2025:
Fraværende: Sonny Krogh, Janni Olesen
Indstilles godkendt med den bemærkning, at Børne- og Skoleudvalget alene forholder 
sig til sagsbehandlingsfristerne på eget fagudvalgsområde. 
Arbejdsmarkedsudvalget, 4. juni 2025:
Fraværende: Ingen
Indstilles godkendt.
Økonomiudvalget, 17. juni 2025:
Fraværende: Rosa Johansen, Casper Holst
Indstilles godkendt.
Byrådet, 24. juni 2025:
Fraværende: Abelone Henriksen, Kjeld Christensen
Godkendt.
Bilag
1.
Oversigt over nye sagsbehandlingsfrister (3892805)
2.
Svar til Ankestyrelsen på supplerende høring (3891847)
